

VLADA REPUBLIKE HRVATSKE

Zagreb, 17. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Zaključci Stalne mješovite komisije za provođenje Sporazuma između Republike Hrvatske i Republike Slovenije o pograničnom prometu i suradnji o produljenju radnog vremena za granične prijelaze za pogranični promet Prilišće (HR) – Žunići (SLO) i Sveti Martin na Muri (HR) – Hotiza (SLO)  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

 Na temelju članka 20. Zakona o sklapanju i izvršavanju međunarodnih ugovora (Narodne novine, broj 28/96), Vlada Republike Hrvatske je na sjednici održanoj \_\_\_\_\_\_\_\_\_\_\_ 2019. godine donijela

**Z A K L J U Č A K**

 Vlada Republike Hrvatske je upoznata sa Zaključcima Stalne mješovite komisije za provođenje Sporazuma između Republike Hrvatske i Republike Slovenije o pograničnom prometu i suradnji o produljenju radnog vremena za granične prijelaze za pogranični promet Prilišće (HR) – Žunići (SLO) i Sveti Martin na Muri (HR) – Hotiza (SLO), potpisanim 4. rujna 2019. godine, u tekstu koji je dostavilo Ministarstvo vanjskih i europskih poslova aktom, klase: 018-05/15-25/4, urbroja: 521-III-02-03-19-28, od 24. rujna 2019. godine.

Klasa:

Urbroj:

Zagreb, \_\_\_\_\_\_\_\_\_\_2019.

 PREDSJEDNIK

 mr. sc. Andrej Plenković

**OBRAZLOŽENJE**

Stalna mješovita komisija za provedbu Sporazuma između Republike Hrvatske i Republike Slovenije o pograničnom prometu i suradnji donijela je Zaključke o produljenju radnog vremena za dva granična prijelaza, za pogranični promet - Prilišće (HR) - Žuniči (SLO) i Sveti Martin na Muri (HR) - Hotiza (SLO).

Produljenje radnog vremena predložile su jedinice lokalne samouprave i granične policije Republike Hrvatske i Republike Slovenije, uslijed povećanog broja prelazaka granice stanovnika pograničnog područja koji gravitiraju tim graničnim prijelazima, najviše zbog zaposlenja i pohađanja škola.

Zaključke su u izvorniku na hrvatskom i slovenskom jeziku potpisali i elektronskom poštom razmijenili, predsjednici hrvatskog i slovenskog izaslanstva u Stalnoj mješovitoj komisiji, Andreja Metelko-Zgombić i Matej Andolšek, 4. rujna 2019. godine.

S obzirom da je riječ o međunarodnom aktu, sukladno postupku određenom Zakonom o sklapanju i izvršavanju međunarodnih ugovora, dostavlja se predmetni akt na upoznavanje Vladi Republike Hrvatske, te se predlaže da Vlada Republike Hrvatske o navedenom donese Zaključak.